Public procurement notice: Contract Notice
Published: 2019-06-03
Buyer: Národná agentúra pre sieťové a elektronické služby
Country: SK
Contract type: Services
Procedure: Open procedure
CPV classification: 72212000: Platform-specific software programming services | 72260000: Software-related services | 72261000: Software support services | 72267000: Software maintenance and repair services
Estimated value: 4594140 EUR
Submission deadline: 2019-07-03
Award criteria: The most economic tender

Technical requirements: Vytvorenie Centrálneho informačného systému štátnej služby a poskytovanie služieb prevádzkovej podpory systému
Predmetom zákazky je vytvorenie Centrálneho informačného systému štátnej služby (ďalej len CISŠS alebo Dielo) a služby prevádzkovej podpory, údržby a rozvoja CISŠS (ďalej len Služby prevádzkovej podpory), ktorý je informačným systémom podľa zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov. Účelom vytvorenia CISŠS je umožniť služobným úradom v zmysle zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (ďalej len zákon o štátnej službe) a Úradu vlády Slovenskej republiky ako správcovi predmetného systému v zmysle § 25 zákona o štátnej službe spracúvať automatizovaným spôsobom údaje, ktoré sú nevyhnutné na riadny a efektívny výkon štátnej služby.
Predmet zákazky bude financovaný zo štátneho rozpočtu a zo štrukturálnych fondov Európskej únie, a to z prostriedkov Operačného programu Integrovaná infraštruktúra Prioritná os 7. Platobné podmienky sú uvedené v časti B.2 Návrh Zmluvy o dielo a o poskytovaní služby súťažných podkladov.
Verejného obstarávania sa môže zúčastniť len ten, kto spĺňa podmienku účasti týkajúcu sa osobného postavenia v zmysle § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "ZVO"). Ich splnenie preukáže podľa § 32 ods. 2 až ods. 5, § 39, § 152 ods. 1 alebo § 152 ods. 3 ZVO.
Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti a poverený zástupca uchádzača sa preukáže preukazom totožnosti a splnomocnením na zastupovanie
Dôvodom nerozdelenia zákazky na časti je, že CISŠS bude z technologického hľadiska predstavovať komplexný systém funkcionalít/komponentov, ktoré nie je možné oddeliť vzhľadom na to, že spĺňajú svoj účel iba vo vzájomnej súčinnosti a dopĺňajú sa. Vzhľadom na to a tiež s prihliadnutím na nižšie uvedené je nevyhnutné, aby sa k tvorbe jednotlivých komponentov pristupovalo komplexne.
CISŠS bude zabezpečovať hlavne autentifikáciu užívateľov a jednotné intuitívne používateľské rozhrania, najmä pre dotknutých občanov, služobné úrady v zmysle zákona o štátnej službe a Úrad vlády SR. Jednotlivé funkcionality/komponenty/moduly systému nie je možné oddeliť vzhľadom na to, že spĺňajú svoj účel iba vo vzájomnej súčinnosti a dopĺňajú sa. CISŠS je pripravovaný tak, aby jednotlivé registre a moduly (komponenty) spolu komunikovali a bol medzi nimi zabezpečený obojsmerný tok informácií a dát. Registre si budú poloautomatizovane predávať viaceré súbory dát a rovnako aj ich funkcionalita je priamo závislá od ich vzájomnej kompatibility. Zároveň CISŠS predpokladá aj také moduly, ktoré budú pracovať naprieč všetkými ostatnými komponentmi (napr. modul analýz a poskytovania dát), a preto je nevyhnutné aby sa k tvorbe jednotlivých komponentov pristupovalo komplexne. Je potrebné, aby jednotlivé časti technológie na seba navzájom nadväzovali tak, aby mohla byť následne zabezpečená plynulá prevádzka systému po jeho dodaní. Prepojiteľnosť a previazanosť jednotlivých komponentov a funkcionalít sa vyznačuje nielen zložitosťou, ale predovšetkým nevyhnutným predpokladom zabezpečenia účelu, resp. sledovaných požiadaviek a potrieb.
Samotná schválená štúdia uskutočniteľnosti Riadiacim výborom pre PO7 OPII nazýva vybranú alternatívu ako komplexné riešenie CISŠS, ktoré je zložené z navzájom poprepájaných funkcionalít, ktoré je potrebné budovať ako centralizované riešenie s prepojením/integráciou na externé ISVS (napr. Centrálny ekonomický systém, ďalej len CES). Je možné taktiež konštatovať, že len komplexný systém bude zabezpečovať efektívnu integrovateľnosť a interoperabilitu jednotlivých funkcionalít vo vzájomnej súhre.
Z pohľadu bezpečnosti a ochrany osobných údajov je optimálnejšie, aby systém bol budovaný ako celok vzhľadom na to, že v 1 komponente sú ukladané všetky osobné údaje a vzájomným riadnym prepojením funkcionalít je zabezpečené referencovanie osobných údajov, čím sa efektívnejšie zabezpečí systém ochrany a spracúvania takýchto údajov.
Riešenie CISŠS so sebou prináša podporu end-to-end procesov napr. vo vzťahu k výberovému konaniu (vonkajšiemu, vnútornému, hromadnému), kde úradník automatizovane, resp. poloautomatizovane realizuje úkony súvisiace s vyhlásením výberového konania až po verejné vyhlásenie jeho výsledku. Pri tomto procese bude navzájom komunikovať najmä register štátnozamestnaneckých miest, register štátnych zamestnancov a register výberových konaní. Zamestnanec služobného úradu v registri štátnozamestnaneckých miest jednoducho označí voľné miesto, ktoré chce obsadzovať a systém pripraví v registri výberových konaní vyhlásenie príslušného výberového konania s predvyplnenými údajmi.
Z technických dôvodov je celé odôvodnenie nerozdelenie zákazky na časti uvedené v súťažných podkladoch bod 18.
3. Verejný obstarávateľ požaduje zábezpeku na ponuku vo výške 200 000 EUR. Podrobné informácie spôsobu zloženia zábezpeky sú uvedené v súťažných podkladoch.
4. Verejný obstarávateľ z informačných systémov verejnej správy nie je oprávnený vyžiadať si doklady podľa § 32 ods. 2 ZVO, a teda ich predloženie sa požaduje od uchádzača/záujemcu.

Eligibility requirements: Verejného obstarávania sa môže zúčastniť len ten, kto spĺňa podmienku účasti týkajúcu sa osobného postavenia v zmysle § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "ZVO"). Ich splnenie preukáže podľa § 32 ods. 2 až ods. 5, § 39, § 152 ods. 1 alebo § 152 ods. 3 ZVO.

Award value: 4594140